Bús feledékenység… | Beszélő
15. szám (1985/3.), Évfolyam 1, Szám 16
Bús feledékenység…
A két törvényerejű rendelet címét, kihirdetésük napját és hatálybalépésük időpontját a Hatályos Jogszabályok Gyűjteménye 1945–1977. I. kötete tartalmazza, a két egyezségokmány szövegét ugyanezen gyűjtemény 7. kötete. A HJGY 1945–1982 I. kötete a régi kiadással egyezően közli a két törvényerejű rendelet adatait; a kötet Tájékoztatójából azonban kiderül, hogy az előző kiadás 7. kötetébe felvett nemzetközi szerződések szövege az új kiadásban nem kerül közlésre. E szerződések szövegére a gyakorló jogászoknak mindennapi munkájukban nincs szükségük.
Az új sorozat elkészültével a régi kötetek feleslegessé válnak, nem őrzik őket hiába. A két egyezségokmányt, amelynek előírásait és ajánlásait eddig sem vették komolyan, a gyakorlati(as) szakemberek most már a kézikönyvtárukból is kiselejtezhetik.
Előző cikk: Nagy Lajos kitelepítése
Következő cikk: Tisztelt Püspök Úr!